వారికి ఆహారం అక్కర్లేదంటారా!?రాష్ట్రాలపై సుప్రీం మండిపాటున్యూఢిల్లీ, ఏప్రిల్ 26 (ఆంధ్రజ్యోతి): కరువు పీడిత రాషా్ట్రల్లో ఆహార భద్రత చట్టం అమలుపై సుప్రీం కోర్టు తీవ్ర అసంతృప్తి వ్యక్తం చేసింది. మధ్యప్రదేశ్, మహారాష్ట్ర, ఆంధ్రప్రదేశ్, బిహార్, కర్ణాటక రాష్ట్రాలు ఆహార కమిషన్లను ఏర్పాటు చేయకపోవడం, ఏర్పాటు చేసినా వాటిని అమల్లోకి తీసుకు రాకపోవడంపై ఆగ్రహం వ్యక్తం చేసింది. రాష్ట్రస్థాయిలో తక్షణం ఆహార కమిషన్లను ఏర్పాటు చేయాలంటూ మార్చి 22న తాము జారీ చేసిన ఆదేశాల అమలుపై న్యాయమూర్తులు జస్టిస్ మదన బి లోకూర్, జస్టిస్ ఎన్వీ రమణలతో కూడిన ధర్మాసనం బుధవారం సమీక్ష జరిపింది. ఈ సందర్భంగా, చట్ట ప్రకారం, సుప్రీంకోర్టు ఆదేశాల మేరకు రాష్ట్ర ఆహార కమిషనను ఏర్పాటు చేశామని తెలంగాణ ప్రభుత్వ న్యాయవాది ఉదయ్కుమార్ సాగర్ ధర్మాసనానికి చెప్పారు. చైర్మన, ఐదుగురు సభ్యులు, ఒక సభ్య కార్యదర్శి పేర్లతో కూడిన అఫిడవిట్ను సమర్పించారు. ఇందుకు ధర్మాసనం సమ్మతించింది. ఇక, చట్ట నిబంధనల ప్రకారం కమిషన చైర్మన, సభ్యులు, సభ్య కార్యదర్శి ఎంపికకు కమిటీని ఏర్పాటు చేశామని, మూడు నెలల్లో ప్రక్రియ పూర్తి చేస్తామని ఆంధ్రప్రదేశ ప్రభుత్వ న్యాయవాది గుంటూరు ప్రభాకర్, సీఎస్ దినేశకుమార్ చెప్పారు. దాంతో, ‘మూడు నెలల గడువు ఎందుకు? 3-4 ఏళ్ల వరకూ కూడా చేయొచ్చు కదా! బాధలు పడేది ప్రజలే కదా!!’ అని జస్టిస్ లోకూర్ ఆగ్రహం వ్యక్తం చేశారు. ‘‘అసలు ఏ నిబంధనల ప్రకారం మూడు నెలల గడువు తీసుకుంటున్నారు? ఒక్కో రాష్ట్రం ఒక్కో నిబంధన, పద్ధతి చెబుతోంది?’’ అని జస్టిస్ రమణ ప్రశ్నించారు. నెల రోజుల్లోపే కమిషనను ఏర్పాటు చేయాలని సీఎ్సను ఆదేశించారు. కాగా, కమిషన్ చైర్మన్, సభ్యుల నియామకానికి పత్రికా ప్రకటన ఇచ్చిన మధ్యప్రదేశ్పై ధర్మాసనం ఆగ్రహం వ్యక్తం చేసింది. కమిషనలో ఎస్సీ, ఎస్టీ సభ్యులను నియమించలేదని మహారాష్ట్ర సీఎస్ చెప్పగా.. ‘‘సమాజంలో అత్యంత అణగారిన వర్గాల ప్రజలను ఆదుకునేది ఇలాగేనా?’’ అని జస్టిస్ లోకూర్ ఆవేదన వ్యక్తం చేశారు. ఈ అంశంపై తదుపరి విచారణ ఆగస్టు 9న జరుగుతుందని ధర్మాసనం ప్రకటించింది.
vaariki aahaaram akkarledantara!?rashtralapai supreem mandipaatunyuudlli, epril 26 (aandhrajyoti): karuvu peedita rashtrallo aahaara bhadrata chattam amalupai supreem kortu teevra asantrupti vyaktam chesindi. madhyapradesh, maharashtra, andhrapradesh, bihar, karnaataka rashtralu aahaara kamishanlanu erpaatu cheyakapovadam, erpaatu chesina vaatini amalloki teesuku rakapovadampai aagraham vyaktam chesindi. rashtrasthayilo takshanam aahaara kamishanlanu erpaatu cheyalantu marchi 22na taamu jaarii chesina aadesaala amalupai nyaayamuurtulu justis madana bi lokur, justis envee ramanalatho kuudina dharmasana budhavaaram sameeksha jaripindi. ee sandarbhamgaa, chatta prakaaram, supreenkortu aadesaala meraku rashtra aahaara kamishananu erpaatu chesamani telamgaana prabhutva nyaayavaadi udaykumar sagar dharmasananiki cheppaaru. chairmana, aiduguru sabhyulu, oka sabhya kaaryadarsi paerlatho kuudina afidavitnu samarpinchaaru. induku dharmasana sammatinchindi. ika, chatta nibandhanala prakaaram kamishana chairmana, sabhyulu, sabhya kaaryadarsi empikaku kamiteeni erpaatu chesamani, moodu nelallo prakriya puurti chestamani aandhrapradesha prabhutva nyaayavaadi gunturu prabhakar, cs dinesakumar cheppaaru. daamto, ‘moodu nelala gaduvu enduku? 3-4 ella varakuu kuudaa cheyochu kada! baadhalu padedi prajale kada!!’ ani justis lokur aagraham vyaktam chesaru. ‘‘asalu e nibandhanala prakaaram moodu nelala gaduvu teesukuntunnaru? okko rashtram okko nibandhana, paddhati chebutondi?’’ ani justis ramana prasninchaaru. nela rojullope kamishananu erpaatu cheyalani csnu aadesinchaaru. kaga, kamishan chairman, sabhyula niyaamakaaniki patrika prakatana ichina madhyapradeshpai dharmasana aagraham vyaktam chesindi. kamishanalo essy, esty sabhyulanu niyaminchaledani maharashtra cs cheppagaa.. ‘‘samaajamlo atyanta anagaarina vargala prajalanu aadukunedi ilagena?’’ ani justis lokur aavedana vyaktam chesaru. ee amsampai tadupari vichaarana aagastu 9na jarugutundani dharmasana prakatinchindi.